b'\n_START_ARTICLE_\nRufus (programvare)\n_START_SECTION_\nHistorie\n_START_PARAGRAPH_\nRufus ble opprinnelig utviklet som en moderne \xc3\xa5pen kildekode-erstatning for HPs USB Disk Storage Format Tool for Windows, som var prim\xc3\xa6rt brukt til \xc3\xa5 lage DOS-oppstartbare USB-flash-stasjoner._NEWLINE_Den f\xc3\xb8rste offisielle utgivelsen av Rufus, versjon 1.0.3 (tidligere versjoner var bare interne/alpha), ble utgitt 11. desember 2011, med opprinnelig bare MS-DOS-st\xc3\xb8tte. Versjon 1.0.4 introduserte FreeDOS-st\xc3\xb8tte og versjon 1.1.0 introduserte ISO-bilde-st\xc3\xb8tte. Fram til 1.2.0, ble to separate versjoner utgitt, en for MS-DOS og en for FreeDOS. UEFI-oppstartsst\xc3\xb8tte ble introdusert fra og med versjon 1.3.2, lokalisering i 1.4.0 og Windows to Go i 2.0. Den siste versjonen som er kompatibel med Windows XP og Vista er 2.18.\n_START_SECTION_\nFunksjoner\n_START_PARAGRAPH_\nRufus st\xc3\xb8tter et utvalg av oppstartbare .iso-filer, inkludert ulike linuxdistribusjoner, som Ubuntu for eksempel, og Windows-iso-filer, samt .img-filer (inkludert komprimerte). Hvis det er n\xc3\xb8dvendig, vil det installere en bootloader som SYSLINUX eller GRUB p\xc3\xa5 flash-stasjonen for \xc3\xa5 gjengi den som oppstartbart. Den st\xc3\xb8tter ogs\xc3\xa5 filsystemer som FAT, FAT32, NTFS, exFAT, UDF eller ReFS.'